CELEX: 32013R0246
Language: fi
Date: 2013-03-19 00:00:00
Title: Komission täytäntöönpanoasetus (EU) N:o 246/2013, annettu 19 päivänä maaliskuuta 2013 , asetuksen (EU) N:o 185/2010 muuttamisesta nesteiden, aerosolien ja geelien turvatarkastusten osalta EU:n lentoasemilla  ETA:n kannalta merkityksellinen teksti

20.3.2013   
            
            
               FI
            
            
               Euroopan unionin virallinen lehti
            
            
               L 77/8
            
         KOMISSION TÄYTÄNTÖÖNPANOASETUS (EU) N:o 246/2013,
   annettu 19 päivänä maaliskuuta 2013,
   asetuksen (EU) N:o 185/2010 muuttamisesta nesteiden, aerosolien ja geelien turvatarkastusten osalta EU:n lentoasemilla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 300/2008 4 artiklan 3 kohdan mukaan komission olisi hyväksyttävä yksityiskohtaisia toimenpiteitä kyseisen asetuksen liitteessä I vahvistettujen siviili-ilmailun turvaamista koskevien yhteisten perusvaatimusten täytäntöönpanemiseksi.
            
         
               (2)
            
            
               Siviili-ilmailun turvaamista koskevien yhteisten perusvaatimusten täydentämisestä annetussa komission asetuksessa (EY) N:o 272/2009 (2), sellaisena kuin se on muutettuna, säädetään menetelmien ja tekniikoiden käyttöön ottamisesta nestemäisten räjähteiden havaitsemiseksi, jotta nesteitä, aerosoleja ja geelejä voitaisiin viedä turvavalvotuille alueille ja ilma-alukseen.
            
         
               (3)
            
            
               Komissio voi ehdottaa tarkistuksia, erityisesti ottaen huomioon laitteiden toimivuuden ja matkustuksen sujuvuuden sekä nesteiden, aerosolien ja geelien turvatarkastuksista EU:n lentoasemilla tehdystä tilannearviosta laaditun komission kertomuksen (3) Euroopan parlamentille ja neuvostolle. Komissio katsoo aiheelliseksi ottaa käyttöön pakolliset turvatarkastukset sellaisten nesteiden, aerosolien ja geelien osalta, joita myydään lentoasemilla ja joita lentoliikenteen harjoittajat myyvät ja jotka on pakattu suljettuun kassiin, josta näkyy, jos sen sisältöön on puututtu, sekä sellaisten nesteiden, aerosolien ja geelien osalta, jotka on tarkoitettu käytettäväksi matkan aikana lääkinnällisistä syistä tai erityisruokavalion vuoksi, vauvanruoka mukaan luettuna.
            
         
               (4)
            
            
               Komissio on sitoutunut nesteiden, aerosolien ja geelien kuljettamista koskevien rajoitusten poistamiseen kokonaisuudessaan. Komission olisi tarkasteltava turvatarkastusten täytäntöönpanosta tammikuusta 2014 alkaen saatujen kokemusten perusteella tilannetta uudelleen vuoden 2014 loppuun mennessä ja määriteltävä tiiviissä yhteistyössä kaikkien osapuolten kanssa seuraava vaihe tai seuraavia vaiheita tämän tavoitteen saavuttamiseksi, mahdollisuuksien mukaan kahden vuoden kuluessa ensimmäisestä vaiheesta.
            
         
               (5)
            
            
               Komission olisi seurattava tiiviisti nestemäisten räjähteiden ilmaisinten teknologista kehitystä, jotta lentoasemille voitaisiin mahdollisesti antaa lupa ottaa tulevaisuudessa käyttöön turvatarkastusjärjestelmiä, jotka kykenevät käsittelemään tehokkaasti ja samanaikaisesti useampia uhkia (kuten kiinteitä ja nestemäisiä räjähteitä) ja joilla voidaan yksinkertaistaa tavaroiden esiin ottamista käsimatkatavaroista.
            
         
               (6)
            
            
               Sen vuoksi olisi muutettava yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä maaliskuuta 2010 annettua komission asetusta (EU) N:o 185/2010 (4).
            
         
               (7)
            
            
               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Lentoasemien tai turvatarkastuksista vastaavan yksikön on annettava 30 päivään kesäkuuta 2013 mennessä asianomaisille viranomaisille selvitys nesteiden turvatarkastuslaitteiden käyttöönottoa ja käyttöä koskevien sääntöjen täytäntöönpanosta. Jäsenvaltioiden on annettava asiasta selvitys komissiolle viimeistään 1 päivänä syyskuuta 2013.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Liitteessä olevaa 2 kohtaa sovelletaan 31 päivästä tammikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 97, 9.4.2008, s. 72.
   
      (2)  EUVL L 91, 3.4.2009, s. 7.
   
      (3)  COM(2012) 404, 18.7.2012, ei julkaistu.
   
      (4)  EUVL L 55, 5.3.2010, s. 1.
   
      LIITE
      
                  1.
               
               
                  Muutetaan asetuksen (EU) N:o 185/2010 liite seuraavasti:
                  
                              a)
                           
                           
                              Lisätään 4 luvun 4.0.4 kohtaan c alakohta seuraavasti:
                              
                                          ”c)
                                       
                                       
                                          nestemäisten räjähteiden ilmaisimella (LEDS) tarkoitetaan laitetta, jolla voidaan havaita uhkaavat materiaalit ja joka täyttää komission päätöksen C(2010) 774 liitteessä olevan 12.7 kohdan vaatimukset.”
                                       
                                    
                        
                              b)
                           
                           
                              Korvataan 4 luvun 4.1.3.4 kohdan g alakohta seuraavasti:
                              
                                          ”g)
                                       
                                       
                                          hankittu sellaisella kolmannessa maassa sijaitsevalla lentoasemalla, joka mainitaan lisäyksen 4-D luettelossa, edellyttäen, että neste, aerosoli tai geeli on pakattu suljettuun kassiin, josta näkyy, jos sen sisältöön on puututtu, ja jossa on riittävät todisteet siitä, että neste, aerosoli tai geeli on ostettu kyseisen lentoaseman lentokenttäalueella edeltävien 36 tunnin aikana. Tässä kohdassa säädettyjä poikkeuksia saa käyttää enintään 30 päivään tammikuuta 2014 asti.”
                                       
                                    
                        
                              c)
                           
                           
                              Poistetaan 4 luvun 4.1.3.1 ja 4.1.3.2 kohta.
                           
                        
                              d)
                           
                           
                              Korvataan 12 luvun 12.7.1.1 kohta seuraavasti:
                              
                                          ”12.7.1.1
                                       
                                       
                                          LEDS-laitteella on voitava havaita ja osoittaa hälytyksellä nesteissä, aerosoleissa ja geeleissä olevat määritellyt ja niitä suuremmat yksittäiset määrät uhkaavia materiaaleja.”
                                       
                                    
                        
                              e)
                           
                           
                              Korvataan 12 luvun 12.7.2 kohta seuraavasti:
                              ”12.7.2   Nestemäisten räjähteiden ilmaisimien (LEDS) standardit
                              
                                          12.7.2.1
                                       
                                       
                                          LEDS-laitteisiin sovelletaan kolmea standardia. Näitä standardeja koskevat yksityiskohtaiset vaatimukset esitetään erillisessä komission päätöksessä.
                                       
                                    
                                          12.7.2.2
                                       
                                       
                                          Kaikkien LEDS-laitteiden on oltava standardin 1 mukaisia.
                                          Standardin 1 mukaisia LEDS-laitteita saa käyttää enintään 30 päivään tammikuuta 2016 asti.
                                       
                                    
                                          12.7.2.3
                                       
                                       
                                          Standardia 2 sovelletaan kaikkiin LEDS-laitteisiin, joita asennetaan tämän asetuksen voimaantulopäivästä alkaen.
                                          Kaikkien LEDS-laitteiden on oltava standardin 2 mukaisia viimeistään 31 päivästä tammikuuta 2016 alkaen.”
                                       
                                    
                        
            
                  2.
               
               
                  Muutetaan asetuksen (EU) N:o 185/2010 liite 31 päivästä tammikuuta 2014 seuraavasti:
                  
                              a)
                           
                           
                              Korvataan 4 luvun 4.1.2.2 kohta seuraavasti:
                              
                                          ”4.1.2.2
                                       
                                       
                                          Asianomaisen yksikön on kaikilla lentoasemilla turvavalvotulle alueelle saavuttaessa turvatarkastettava vähintään sellaiset nesteet, aerosolit ja geelit, jotka on hankittu lentoasemalla tai ilma-aluksessa ja jotka on pakattu suljettuun kassiin, josta näkyy, jos sen sisältöön on puututtu, ja jossa on riittävät todisteet ostamisesta lentoaseman lentokenttäalueelta tai ilma-aluksesta, sekä nesteet, aerosolit ja geelit, jotka on tarkoitettu käytettäväksi matkan aikana lääkinnällisistä syistä tai erityisruokavalion vuoksi, vauvanruoka mukaan luettuna.
                                          Nesteet, aerosolit ja geelit on poistettava käsimatkatavaroista ennen turvatarkastusta, ja ne on tarkastettava erillään muista tavaroista, paitsi jos käsimatkatavaroiden turvatarkastuksessa käytetty laite pystyy tarkastamaan myös useita matkatavaroissa olevia suljettuja neste-, aerosoli- ja geelipakkauksia.
                                          Kun nesteet, aerosolit ja geelit on poistettu käsimatkatavaroista, matkustajan on esitettävä ne tarkastettaviksi seuraavasti:
                                          
                                                      a)
                                                   
                                                   
                                                      kaikki nesteet, aerosolit ja geelit, jotka on pakattu yksittäispakkauksiin, joiden tilavuus on enintään 100 millilitraa tai vastaava, yhdessä enintään yhden litran suuruisessa läpinäkyvässä muovipussissa, joka voidaan sulkea uudelleen; sisällön on mahduttava muovipussiin hyvin, ja pussin on oltava kokonaan suljettu; ja
                                                   
                                                
                                                      b)
                                                   
                                                   
                                                      kaikki muut nesteet, aerosolit ja geelit, mukaan luettuina nesteitä, aerosoleja ja geelejä sisältävät kassit, joista näkyy, jos niiden sisältöön on puututtu.
                                                      Asianomaisten viranomaisten, lentoyhtiöiden ja lentoasemien on annettava matkustajille asianmukaiset tiedot nesteiden, aerosolien ja geelien turvatarkastuksista lentoasemilla.”
                                                   
                                                
                                    
                        
                              b)
                           
                           
                              Korvataan 4 luvun 4.1.3 kohta seuraavasti:
                              ”4.1.3   Nesteiden, aerosolien ja geelien turvatarkastus
                              
                                          4.1.3.1
                                       
                                       
                                          Matkustajien kuljettamat nesteet, aerosolit ja geelit voidaan turvavalvotulle alueelle saavuttaessa vapauttaa LEDS-laitteella suoritettavasta turvatarkastuksesta,
                                          
                                                      a)
                                                   
                                                   
                                                      jos neste, aerosoli tai geeli on pakattu yksittäispakkauksiin, joiden tilavuus on enintään 100 millilitraa tai vastaava, yhdessä enintään yhden litran suuruisessa läpinäkyvässä muovipussissa, joka voidaan sulkea uudelleen; sisällön on mahduttava muovipussiin hyvin, ja pussin on oltava kokonaan suljettu; tai
                                                   
                                                
                                                      b)
                                                   
                                                   
                                                      jos neste, aerosoli tai geeli on kyseisen lentoaseman lentokenttäalueelta ostettaessa suljettu tähän tarkoitukseen varattuun kassiin, josta näkyy, jos sen sisältöön on puututtu;
                                                   
                                                
                                                      c)
                                                   
                                                   
                                                      jos kassissa, josta näkyy, jos sen sisältöön on puututtu, oleva neste, aerosoli tai geeli on peräisin toiselta EU:n lentoasemalta tai EU:n lentoliikenteen harjoittajan ilma-aluksesta ja suljettu ennen lentoaseman turvavalvotulta alueelta poistumista uudelleen tähän tarkoitukseen varattuun kassiin, josta näkyy, jos sen sisältöön on puututtu;
                                                   
                                                
                                                      d)
                                                   
                                                   
                                                      jos neste, aerosoli tai geeli turvatarkastetaan LEDS-laitteella kyseisen lentoaseman lentokenttäalueella ja suljetaan sen jälkeen tähän tarkoitukseen varattuun kassiin, josta näkyy, jos sen sisältöön on puututtu.
                                                      Edellä c ja d alakohdassa tarkoitettujen poikkeusten voimassaolo päättyy 31 päivänä joulukuuta 2015.
                                                   
                                                
                                    
                                          4.1.3.2
                                       
                                       
                                          Edellä 4.1.3.1 kohdan b–d alakohdassa tarkoitettuihin tarkoitukseen varattujen kassien, joista näkyy, jos niiden sisältöön on puututtu, on oltava seuraavien vaatimusten mukaisia:
                                          
                                                      a)
                                                   
                                                   
                                                      niiden on oltava selvästi tunnistettavissa kyseisen lentoaseman kassiksi, josta näkyy, jos sen sisältöön on puututtu;
                                                   
                                                
                                                      b)
                                                   
                                                   
                                                      niissä on oltava todisteet ostamisesta tai uudelleen sulkemisesta kyseisellä lentoasemalla välittömästi edeltävien kolmen tunnin aikana;
                                                   
                                                
                                                      c)
                                                   
                                                   
                                                      niihin on sovellettava erillisessä komission päätöksessä säädettäviä lisäsäännöksiä.
                                                   
                                                
                                    
                                          4.1.3.3
                                       
                                       
                                          Myös nesteiden, aerosolien ja geelien turvatarkastamiseen on sovellettava erillisessä komission päätöksessä säädettäviä lisäsäännöksiä.”
                                       
                                    
                        
                              c)
                           
                           
                              Poistetaan lisäys 4-D.